TEME IZ PREDMETA UPRAVLJANJE RECIKLAŽNIM PROCESIMA

1. Izveštavanje i upravljanje otpadom u radnim i proizvodnim organizacijama
2. Upravljanje opasnim otpadom i cirkularna ekonomija u radnim i proizvodnim organizacijama
3. Upravljanje ambalažom i ambalažnim otpadom
4. Obaveze izveštavanja o otpadu i proizvodima koji posle upotrebe postaju posebni tokovi otpada

SADRŽAJ RADA

Rad trebalo da sadrži pregled relevantnih činjenica koje pokazuju da je sakupljanje i reciklaža posebnih tokova otpada neophodan uslov za uštedu prirodnih resursa i smanjenje zagađenja životne sredine koje može nastati zbog nekontrolisanog odlaganja otpada.

Takođe, trebalo bi definisati ciljeve reciklaže, odnosno tretmana otpada kroz promene fizičkih, hemijskih ili bioloških karakteristika otpada i uz to pružiti odgovore na pitanja smanjenja ili neutralizacije otpada, njegovih opasnih karakteristika, i da li postoji mogućnost iskorišćavanja različitih materijala. Važno je istaći i obraditi deo koji se odnosi na činjenicu da reciklaža otpada kao rezultat daje minimizaciju otpada, ekonomsku korist, očuvanje resursa i zaštitu životne sredine.

Shodno navedenom, u okviru opštih ciljeva u energetski efikasnom upravljanju otpadom, između ostalih, rad treba da sadrži sledeće ciljeve reciklaže:

* implementacija održavanja informacionog sistema koji pokriva tok materijala svih vrsta otpada, postrojenja za tretman, preradu i iskorišćenje materijala iz otpada i postrojenja za konačni tretman otpada,
* racionalno korišćenje sirovina i energije i upotreba alternativnih goriva iz otpada,
* usmeravanje materijalnog toka otpada zasnovanog na ponovnom iskorišćenju materijala i energije sa ciljem redukovanja količina, što je poseban nacionalni interes.

Trebalo bi obraditi deo koji se odnosi na reciklažne tehnologije, koje predstavljaju osnov za unapređenje reciklažne industrije i uspostavljanja zelene ekonomije. Otpad nije otpad, već sirovina za izradu novih proizvoda, u skladu sa najnovijim tehnološkim procesima i operacijama. Neophodno je razumeti otpadne reciklabilne materijale koji otiču iz posebnih tokova otpada, koje se koriste u procesu reciklaže, sa različitim sadržajima potencijalnih korisnih i nekorisnih komponenti za izradu novog proizvoda.

Treba pojasniti termin reciklaže otpada, vrste reciklabilnog otpada, značaj uvođenja primarne i sekundarne separacije otpada na mestu nastanka radi reciklaže, mogućnosti korišćenja opasnog otpada kao sekundarnih sirovina i načine i metode reciklaže otpada, u cilju smanjenja odlaganja otada na deponije i smanjenja zagađenja životne sredine.

U sadržaju, u zavisnosti od konkretne teme, treba da se nalaze sledeće tačke:

1. Uvod
2. Zakonska regulativa u RS iz oblasti koja se obrađuje
3. Reciklažne tehnologije koje se koriste
4. Primena i primeri dobre prakse u upravljanju ovim procesima, načini i metode upravljanja, benefiti upravljanja
5. Zaključak ( Strategija organizovanog i potpunog recikliranja otpadnih materijala i rezultati recikliranja )
6. Literatura

Prezentaciju uraditi u ppt ( najviše deset slajdova ) i u wordu ( do 15 stranica ).

Kroz rad treba predstaviti i odgovoriti na sledeće:

* značaju recilaže i upotrebe otpada za dobijanje novih reciklabilnih materijala,
* pravci samostalnog istraživanja i ispitivanja reciklabilnih vrsta otpada i određivanje mera za maksimalno iskorišćenje istih,
* unapređenje reciklažne industrije i razvoj zelene ekonomije kao osnove za uspostavljanje cirkularne ekonomije.